ระเบียบคณะกรรมการปฏิรูปกฎหมายระเบียบคณะกรรมการปฏิรูปกฎหมายว่าด้วยหลักเกณฑ์และวิธีการให้คำปรึกษาและสนับสนุนในการร่างกฎหมายของประชาชนผู้มีสิทธิเลือกตั้งพ.ศ. ๒๕๕๕[๑] เพื่อให้การให้คำปรึกษาและสนับสนุนการดำเนินการในการร่างกฎหมายของประชาชนผู้มีสิทธิเลือกตั้งของคณะกรรมการปฏิรูปกฎหมายเป็นไปด้วยความเรียบร้อย รวดเร็วและมีประสิทธิภาพอาศัยอำนาจตามความในมาตรา ๑๖ และมาตรา ๑๙ (๖)แห่งพระราชบัญญัติคณะกรรมการปฏิรูปกฎหมาย พ.ศ. ๒๕๕๓ประกอบมติคณะกรรมการปฏิรูปกฎหมาย ครั้งที่ ๒๙/๒๕๕๕ วันพุธที่ ๒๙ สิงหาคม ๒๕๕๕คณะกรรมการปฏิรูปกฎหมายจึงออกระเบียบไว้ ดังต่อไปนี้ข้อ ๑ ชื่อระเบียบระเบียบนี้เรียกว่า ระเบียบคณะกรรมการปฏิรูปกฎหมายว่าด้วยหลักเกณฑ์และวิธีการให้คำปรึกษาและสนับสนุนในการร่างกฎหมายของประชาชนผู้มีสิทธิเลือกตั้งพ.ศ. ๒๕๕๕ข้อ ๒ วันใช้บังคับระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ คำนิยามในระเบียบนี้คณะกรรมการ หมายความว่าคณะกรรมการปฏิรูปกฎหมาย"ประธานกรรมการ หมายความว่าประธานกรรมการปฏิรูปกฎหมายกรรมการ หมายความว่ากรรมการปฏิรูปกฎหมายคณะกรรมการเฉพาะเรื่อง หมายความว่าคณะกรรมการเฉพาะเรื่องที่คณะกรรมการปฏิรูปกฎหมายแต่งตั้งตามมาตรา ๑๖แห่งพระราชบัญญัติคณะกรรมการปฏิรูปกฎหมาย พ.ศ. ๒๕๕๓ตัวแทนผู้ยื่นคำขอ หมายความว่าตัวแทนผู้ยื่นคำขอรับการสนับสนุนในการร่างกฎหมายสำนักงาน หมายความว่าสำนักงานคณะกรรมการปฏิรูปกฎหมายเลขาธิการ หมายความว่าเลขาธิการคณะกรรมการปฏิรูปกฎหมายข้อ ๔ หลักในการขอรับคำปรึกษาประชาชนผู้มีสิทธิเลือกตั้งหรือผู้แทนองค์กรเอกชนรายใดประสงค์จะขอให้คณะกรรมการปฏิรูปกฎหมายให้คำปรึกษาในการร่างกฎหมายให้ยื่นคำขอนั้นตามแบบ คปก.ขช. ๑ ต่อสำนักงานผู้ขอคำปรึกษาอาจยื่นคำขอด้วยตนเอง ทางจดหมาย ทางโทรศัพท์ ทางโทรสารสื่ออิเล็กทรอนิกส์หรือช่องทางใด ๆ ตามที่สำนักงานกำหนดข้อ ๕ หลักในการให้คำปรึกษาเมื่อสำนักงานได้รับคำขอตามข้อ ๔ให้สำนักงานแจ้งการตอบรับการให้คำปรึกษาต่อผู้ขอคำปรึกษาภายในสามวันทำการและดำเนินการให้คำปรึกษาเกี่ยวกับการร่างกฎหมายภายในสิบวันทำการ โดยอาจแจ้งให้ผู้ขอคำปรึกษาทราบตามช่องทางที่แจ้งความประสงค์ไว้การให้คำปรึกษาต้องแจ้งรายละเอียดเกี่ยวกับเรื่องต่อไปนี้(๑) หลักในการร่างกฎหมายใหม่หรือการปรับปรุงแก้ไขกฎหมาย(๒) วิธีดำเนินการเกี่ยวกับการจัดทำร่างกฎหมาย(๓) ขั้นตอนการเสนอกฎหมาย(๔) เรื่องอื่น ๆ ตามที่สำนักงานเห็นสมควรในกรณีที่สำนักงานเห็นว่าการให้คำปรึกษาเรื่องใดเป็นเรื่องที่สมควรจะให้กรรมการคนใดคนหนึ่งหรือคณะกรรมการเฉพาะเรื่องเป็นผู้ให้คำปรึกษาโดยเฉพาะให้สำนักงานเสนอเรื่องการให้คำปรึกษานั้นพร้อมความเห็นเพื่อให้ประธานกรรมการพิจารณาสั่งการให้กรรมการหรือคณะกรรมการเฉพาะเรื่องดำเนินการต่อไปข้อ ๖ การขอรับการสนับสนุนในการร่างกฎหมายเมื่อประชาชนผู้มีสิทธิเลือกตั้งจำนวนไม่น้อยกว่าห้าคนหรือผู้แทนองค์กรเอกชนซึ่งได้ดำเนินกิจกรรมที่เกี่ยวข้องกับประเด็นที่ขอรับการปรึกษาและการสนับสนุนในการร่างกฎหมายเป็นที่ประจักษ์ประสงค์จะขอให้คณะกรรมการปฏิรูปกฎหมายสนับสนุนการร่างกฎหมายต้องแต่งตั้งตัวแทนผู้ยื่นคำขอจำนวนไม่น้อยกว่าสองคนโดยอาจแสดงให้เห็นถึงการประสานงานกับเครือข่ายในการดำเนินการเสนอกฎหมายและต้องยื่นคำขอนั้นตามแบบ คปก.ขช.๒ ต่อสำนักงานพร้อมเอกสารที่เกี่ยวข้องดังต่อไปนี้(๑) สภาพปัญหาและความจำเป็นในการปรับปรุงและพัฒนากฎหมาย(๒) สรุปสาระสำคัญและหลักการของกฎหมายที่ต้องการเสนอปรับปรุงและแก้ไข(๓) ผลการศึกษาวิจัยที่เกี่ยวข้องในการร่างกฎหมายนั้น (ถ้ามี)(๔) เอกสารอื่นใดที่จะเป็นประโยชน์ในการจัดทำกฎหมาย (ถ้ามี)ตัวแทนผู้ยื่นคำขออาจยื่นคำขอด้วยตนเอง ทางจดหมาย ทางโทรสารสื่ออิเล็กทรอนิกส์หรือช่องทางใด ๆ ตามที่สำนักงานกำหนดสำนักงานอาจแจ้งให้ตัวแทนผู้ยื่นคำขอชี้แจงหรือส่งเอกสารเพิ่มเติมเพื่อประกอบการพิจารณาก็ได้ข้อ ๗ หลักเกณฑ์ในการให้การสนับสนุนการร่างกฎหมายการให้การสนับสนุนในการร่างกฎหมายให้กระทำเมื่อปรากฏว่าเป็นกฎหมายที่มีหลักการเกี่ยวกับสิทธิและเสรีภาพของชนชาวไทยหรือแนวนโยบายพื้นฐานแห่งรัฐหรือที่บัญญัติไว้ในรัฐธรรมนูญในกรณีที่สำนักงานเห็นว่าการยื่นคำขอสนับสนุนการร่างกฎหมายไม่เป็นไปตามหลักเกณฑ์ในวรรคหนึ่งให้สำนักงานรวบรวมข้อเท็จจริงเสนอความเห็นต่อประธานกรรมการเพื่อพิจารณาโดยอาจแจ้งเป็นหนังสือให้ผู้ยื่นคำขอดำเนินการแก้ไขเปลี่ยนแปลงให้เป็นไปตามหลักเกณฑ์ดังกล่าวภายในระยะเวลาที่กำหนดหากผู้ยื่นคำขอไม่ดำเนินการภายในระยะเวลาดังกล่าว ให้ประธานกรรมการสั่งยุติการสนับสนุนดำเนินการในการร่างกฎหมายนั้นของประชาชนข้อ ๘ การสนับสนุนในการร่างกฎหมายเมื่อสำนักงานได้รับคำขอรับการสนับสนุนในการร่างกฎหมายตามข้อ ๖ให้สำนักงานแจ้งการตอบรับแก่ตัวแทนผู้ยื่นคำขอภายใน ๓๐ วันทำการและดำเนินการพิจารณาและให้การสนับสนุนเกี่ยวกับการร่างกฎหมายโดยเร็วในเรื่องต่อไปนี้(๑) ให้ข้อเสนอแนะวิธีการจัดทำร่างกฎหมายบันทึกหลักการแห่งร่างพระราชบัญญัติและเหตุผลในการเสนอร่างพระราชบัญญัติบันทึกวิเคราะห์สรุปสาระสำคัญของร่างพระราชบัญญัติ(๒) เข้าร่วมในการจัดทำร่างกฎหมาย(๓) สนับสนุนการศึกษาวิจัย ในกรณีที่คณะกรรมการมีความเห็นว่าการร่างกฎหมายดังกล่าวมีความจำเป็นที่จะต้องแสวงหาข้อมูล หรือองค์ความรู้เพิ่มเติม(๔) ประสานงานกับหน่วยงานอื่น ๆเพื่อสนับสนุนการเข้าชื่อเสนอกฎหมายของผู้ขอรับการสนับสนุน(๕) สนับสนุนการเผยแพร่ร่างกฎหมายของประชาชนต่อสื่อสารสาธารณะ(๖) เรื่องอื่น ๆ ตามที่คณะกรรมการเห็นสมควรในกรณีที่สำนักงานเห็นว่าการสนับสนุนการร่างกฎหมายเรื่องใดเป็นเรื่องที่สมควรให้กรรมการคนใดคนหนึ่งหรือคณะกรรมการเฉพาะเรื่องเป็นผู้สนับสนุนการยกร่างกฎหมายนั้นโดยเฉพาะหรือเป็นกรณีที่ผู้ยื่นคำขอประสงค์จะให้กรรมการหรือคณะกรรมการเฉพาะเรื่องเป็นผู้พิจารณาในเรื่องนั้นให้สำนักงานเสนอเรื่องดังกล่าวพร้อมความเห็นเพื่อให้ประธานกรรมการพิจารณาสั่งการให้กรรมการหรือคณะกรรมการเฉพาะเรื่องดำเนินการต่อไปตามที่เห็นสมควรข้อ ๙ การยุติการให้คำปรึกษาและสนับสนุนในการร่างกฎหมายของประชาชนเมื่อสำนักงานได้ให้คำปรึกษาและสนับสนุนการร่างกฎหมายตามข้อ ๘ แล้วหากต่อมามีเหตุที่ทำให้ไม่สามารถดำเนินการตามคำขอได้ต่อไปให้สำนักงานเสนอเรื่องเพื่อให้คณะกรรมการพิจารณายุติการให้คำปรึกษาและสนับสนุนในการร่างกฎหมายของประชาชนและให้สำนักงานจัดเก็บเรื่องนั้นไว้เพื่อใช้ในการค้นคว้าและอ้างอิงต่อไปข้อ ๑๐ การตีความและวินิจฉัยชี้ขาดให้คณะกรรมการมีอำนาจตีความและวินิจฉัยชี้ขาดกรณีมีปัญหาเกี่ยวกับการปฏิบัติตามระเบียบนี้และเมื่อคณะกรรมการมีมติด้วยคะแนนเสียงไม่น้อยกว่ากึ่งหนึ่งของจำนวนกรรมการเท่าที่มีอยู่เป็นประการใดให้ถือว่าคำวินิจฉัยนั้นเป็นที่สุดข้อ ๑๑ การรักษาการให้ประธานกรรมการเป็นผู้รักษาการตามระเบียบนี้ประกาศณ วันที่ ๗ กันยายน พ.ศ. ๒๕๕๕ศาสตราจารย์คณิตณ นครประธานกรรมการปฏิรูปกฎหมาย[เอกสารแนบท้าย]๑. แบบคำขอรับคำปรึกษาในการร่างกฎหมายของประชาชนผู้มีสิทธิเลือกตั้ง(คปก.ขช. ๑)๒. แบบคำขอรับการสนับสนุนในการร่างกฎหมายของประชาชนผู้มีสิทธิเลือกตั้ง(คปก.ขช. ๒)๓. บัญชีรายชื่อตัวแทนผู้ยื่นคำขอและผู้ยื่นคำขอรับการสนับสนุนการดำเนินการในการร่างกฎหมายเรื่อง ................................... ในฐานะประชาชนผู้มีสิทธิเลือกตั้งซึ่งประสงค์จะขอให้คณะกรรมการปฏิรูปกฎหมายสนับสนุนการร่างกฎหมาย(ดูข้อมูลจากภาพกฎหมาย)ปริยานุช/ผู้จัดทำ๒๕ ตุลาคม ๒๕๕๕ชาญ/ผู้ตรวจ๑ พฤศจิกายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๖๑ ง/หน้า ๑๘/๒๔ ตุลาคม ๒๕๕๕